Da [[Ingeborg af Danmark (13. århundrede)|Ingeborg af Danmark]] blev gift med [[Magnus Lagabøter]] af Norge i 1261, lagde det grunden til norske arvekrav på den danske trone. Truslen fra Norge blev en vigtig faktor i hele den danske udenrigspolitik i 1280'erne, hvor først [[Erik Glipping]] og dernæst [[Erik Menved]] søgte alliancer med de nordtyske stater og hansebyer, vendt mod Norge. I 1287, da [[danehof]]fet i Nyborg dømte danske stormænd fredløse som skyldige i [[Mordet i Finderup lade|mordet på Erik Glipping]], søgte de beskyttelse i Norge, hvorfra de deltog i [[De fredløses krig|krigstogter mod Danmark]]. Som en udløber af disse forhold blev [[Nørrehalland]], hvor [[Grev Jakob af Halland|Jakob]] havde været greve siden 1283, til en del af striden mellem de to lande. Da han blev dømt, mistede han sit hertugdømme og måtte drage til Norge. Dette problem blev først løst med freden i Helsingborg 1310.
Historie